89. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.102/388 της 4-16 Ιουν.1998 (ΦΕΚ Β’607) Έγκριση της 6/20.2.1998 απόφασης του Δ.Σ. του Ταμείου Ασφαλίσεως Δημοτικών και Κοινοτικών Υπαλλήλων, σχετικά με τον καθορισμό ημερομηνίας, καταβολής των μηνιαίων βοηθημάτων που χορηγεί το Ταμείο στους βοηθηματούχους του. Έχοντας υπόψη: 1.Τις διατάξεις του άρθρ.18 του Ν.Δ. 3894/58 «Περί οργανώσεως της υπηρεσίας του Ταμείου Ασφαλίσεως Δημοτικών και Κοινοτικών Υπαλλήλων κ.λ.π.»(192/Α΄). 2.Τις διατάξεις του Π.Δ/τος 372/1995. 3.Τις διατάξεις του άρθρ.27 του Νόμ. 2081/1992 (Α’154). 4.Την αρ.80078/4.10.96 απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (ΦΕΚ Β’924). 5. Την απόφαση του Δ.Σ. του ΤΑΔΚΥ που έχει ληφθεί στην αρ.6/20.2.98 συνεδρίασή του, αποφασίζουμε: Η ημερομηνία καταβολής των βοηθημάτων που χορηγεί το Ταμείο Αρωγής Δημοτικών και Κοινοτικών Υπαλλήλων στους βοηθηματούχους του, ορίζεται η πρώτη εργάσιμη ημέρα μετά την 24 η  κάθε μηνός. Σε περίπτωση που συμπίπτει η πρώτη εργάσιμη ημέρα μετά την 24 η  κάθε μήνα να είναι αργία, οι βοηθηματούχοι του ΤΑΔΚΥ θα λαμβάνουν το βοήθημά τους της προηγουμένη εργάσιμη ημέρα της 25 ης  αυτού του μήνα. Από την απόφαση αυτή δεν προκαλείται δαπάνη σε βάρος του προϋπολογισμού του ΤΑΔΚΥ.

[Source: greek_legal_code_raptarchis | Tokens: 1237]